หุ้น,ทองคำสหรัฐปิดบวก/น้ำมันลง
หุ้นดาวโจนส์ปิดบวก 179.08 จุด ด้านราคาน้ำมันลง 80 เซนต์ ขณะที่ทองคำเพิ่มขึ้น 4.6 ดอลลาร์
13 พ.ย. 2564

ดัชนีเฉลี่ยอุตสาหกรรมดาวโจนส์ปิดที่ 36,100.31 จุด เพิ่มขึ้น 179.08 จุด หรือ +0.50%, ดัชนี เอสแอนด์พี 500 ปิดที่ 4,682.85 จุด เพิ่มขึ้น 33.58 จุด หรือ +0.72% และดัชนี แนสแดค ปิดที่ 15,860.96 จุด เพิ่มขึ้น 156.68 จุด หรือ +1.00%ดัชนีดาวโจนส์ตลาดหุ้นนิวยอร์กปิดบวกในวันที่12 พ.ย. ได้แรงหนุนจากการปรับตัวขึ้นของหุ้นกลุ่มเทคโนโลยี และนักลงทุนขานรับแผนปรับโครงสร้างของบริษัทจอห์นสัน แอนด์ จอห์นสัน (J&amp;J)สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือน ธ.ค. ลดลง 80 เซนต์ หรือ 1% ปิดที่ 80.79 ดอลลาร์/บาร์เรล และลดลง 0.6% ในรอบสัปดาห์นี้ สัญญาน้ำมันดิบเบรนท์ส่งมอบเดือนม.ค. ลดลง 70 เซนต์ หรือ 0.8% ปิดที่ 82.17 ดอลลาร์/บาร์เรล และลดลง 0.7% ในรอบสัปดาห์นี้ ถูกกดดันจากเงินดอลลาร์ที่แข็งค่าขึ้น และความเป็นไปได้ที่สหรัฐอาจจะระบายน้ำมันดิบออกจากคลังสำรองทางยุทธศาสตร์ (SPR)ราคาทองคำโคเม็กซ์งวดส่งมอบเดือน ธ.ค. เพิ่มขึ้น 4.6 ดอลลาร์ หรือ 0.25% ปิดที่ระดับ 1,868.5 ดอลลาร์/ออนซ์ และสัญญาทองคำปรับตัวขึ้นราว 2.8% ในสัปดาห์นี้